27.12.2022
EL
Επίσημη Εφημερίδα της Ευρωπαϊκής Ένωσης
C 493/225 Τετάρτη 8 Ιουνίου 2022
Ισχύον κείμενο
Τροπολογία
2.
Σύμφωνα με το ετήσιο πρόγραμμα εργασίας του, ο Ευρωπαϊκός Οργανισμός Περιβάλλοντος επικουρεί την Επιτροπή στο έργο της αξιολόγησης τέτοιων διορθωτικών σχεδίων δράσης.
2.
Ο Ευρωπαϊκός Οργανισμός Περιβάλλοντος, σύμφωνα με το ετήσιο πρόγραμμα εργασίας του, και η Ευρωπαϊκή Επιστημονική Συμβουλευτική Επιτροπή για την Κλιματική Αλλαγή που συστάθηκε στο άρθρο 3 του κανονισμού (ΕΕ) 2021/1119, επικουρούν την Επιτροπή στο έργο της αξιολόγησης διορθωτικών σχεδίων δράσης.
3.
Η Επιτροπή μπορεί να εκδίδει γνώμη σχετικά με τη σθεναρότητα των διορθωτικών σχεδίων δράσης που υποβάλλονται σύμφωνα με την παράγραφο 1 και σε αυτήν την περίπτωση εκδίδει γνώμη εντός τεσσάρων μηνών από την παραλαβή των εν λόγω σχεδίων.
Το ενδιαφερόμενο κράτος μέλος λαμβάνει στον μέγιστο βαθμό υπόψη τη γνώμη της Επιτροπής και αναθεωρεί το διορθωτικό σχέδιο δράσης του αναλόγως.
3.
Η Επιτροπή εκδίδει γνώμη σχετικά με τη σθεναρότητα των διορθωτικών σχεδίων δράσης που υποβάλλονται σύμφωνα με την παράγραφο 1 και σε αυτήν την περίπτωση εκδίδει γνώμη εντός τεσσάρων μηνών από την παραλαβή των εν λόγω σχεδίων.
Το ενδιαφερόμενο κράτος μέλος λαμβάνει στον μέγιστο βαθμό υπόψη τη γνώμη της Επιτροπής και αναθεωρεί το διορθωτικό σχέδιο δράσης του.
Αν το ενδιαφερόμενο κράτος μέλος δεν λάβει υπόψη τη σύσταση ή ουσιώδες μέρος αυτής, το εν λόγω κράτος μέλος παρέχει αιτιολόγηση στην Επιτροπή.
3α.
Το κοινό έχει πρόσβαση στα σχέδια διορθωτικών δράσεων, στις γνωμοδοτήσεις της Επιτροπής, καθώς και στις απαντήσεις και τις αιτιολογήσεις των κρατών μελών που αναφέρονται στις παραγράφους 1, 1α και 3.
3β.
Κατά την επικαιροποίηση των ενοποιημένων εθνικών σχεδίων για την ενέργεια και το κλίμα σύμφωνα με το άρθρο 14 του κανονισμού (ΕΕ) 2018/1999, τα κράτη μέλη αναφέρονται στα διορθωτικά τους σχέδια δράσης σύμφωνα με τις παραγράφους 1 και 1α και σε τυχόν γνωμοδοτήσεις που εκδίδονται από την Επιτροπή δυνάμει του παρόντος άρθρου.».
Τροπολογία 38 Πρόταση κανονισμού Άρθρο 1 — εδάφιο 1 — σημείο 6 Κανονισμός (ΕΕ) 2018/842 Άρθρο 9 — παράγραφος 2 Κείμενο που προτείνει η Επιτροπή
Τροπολογία
2.
Εάν οι εκπομπές αερίων του θερμοκηπίου ενός κράτους μέλους για την περίοδο από το 2021 έως το 2025 που αναφέρονται στο άρθρο 4 του κανονισμού (ΕΕ) 2018/841 υπερέβησαν τις απορροφήσεις του, όπως προσδιορίζονται σύμφωνα με το άρθρο 12 του εν λόγω κανονισμού, ο κεντρικός διαχειριστής αφαιρεί από τα ετήσια δικαιώματα εκπομπών του εν λόγω κράτους μέλους ποσότητα ίση με τις εν λόγω πλεονάζουσες εκπομπές αερίων του θερμοκηπίου σε τόνους ισοδύναμου CO2 για τα σχετικά έτη.
«2.
Εάν οι εκπομπές αερίων του θερμοκηπίου ενός κράτους μέλους είτε για την περίοδο από το 2021 έως το 2025 είτε για την περίοδο από το 2026 έως το 2030 που αναφέρονται στο άρθρο 4 του κανονισμού (ΕΕ) 2018/841 υπερέβησαν τις απορροφήσεις του, όπως προσδιορίζονται σύμφωνα με το άρθρο 12 του εν λόγω κανονισμού, ο κεντρικός διαχειριστής αφαιρεί από τα ετήσια δικαιώματα εκπομπών του εν λόγω κράτους μέλους ποσότητα ίση με τις εν λόγω πλεονάζουσες εκπομπές αερίων του θερμοκηπίου σε τόνους ισοδύναμου CO2 για τα σχετικά έτη.».